Çalakîye rayberîya PJAKî de paytextê Norweçî Oslo de ameye kerdene. Kurdîstanijî û dostê înan verê Sersefîrîya Îranî ya Osloyîn de kom bîyî û înan hêrişê dewleta tirke yê vera Başûrî û dardekerişê tepişteyan ê sîyasîyan ê Îranî protesto kerdî.
Çalakîye pê deqayêkê rêzgirewtişî dest pêkerd. Dewamê çalakîye de qiseykerdişî ameyî kerdene û çalakîkeran îfade kerd ke ê do nê dewayan teqîb bikerê.
Çalakîye pê slogananê 'Rejîmê terorî domananê ma qetil keno', 'Seba Zeynebe Celalîyan û pêro tepişteyan azadîye' û 'Şehîdî nêmirenî' qedîyaye.
